I Varde Kommune er der vuggestueafdelinger eller småbørnsgrupper i kommunens integrerede institutioner. Derudover er der adskillige dagplejere og én særskilt vuggestue, nemlig Isbjergparkens Vuggestue.
I dagplejen passes børnene i private hjem, som er godkendt af kommunen. Hver dagplejer passer fire børn i alderen seks måneder til 2,11 år.
Den enkelte dagplejer tilrettelægger selv, på baggrund af blandt andet de pædagogiske læreplaner for dagplejen, sin og børnenes dag med udgangspunkt i børnenes behov, trivsel og udvikling. Børnene er i legestue med andre børn én gang om ugen.
Læs mere om den kommunale dagpleje